Odense Adresse-Contoirs Efterretninger, 1785-05-31
Kongelig Forordning, dateret Christiansborg Slot den 13de Maj 1785, angaaende et vist Antal Recruter til de gevorbene Regimenter, som Jordegodserne i Danmark skulle afgive. 1. Af 532 Tønder Hartkorn og circa en halv Skieppe indrettes et Lægd, hvoraf svares en Recrut til Soldat eller Rytter, som ei maae være ringere end 63 Tommer paa bare Fødder, og skal en saadan Recrut være pligtig at tiene i det Regiment, enten Jnfanterie eller Cavallerie, hvor han bliver ansat, i 8te Aar. 2. Hvor ikkun to Lodseiere maatte have Deel i dette Lægd, som nogenledes ere lige i Hartkorn, der kaste de imellem sig Lod om, hvem der førsteGang skal levere Recruten og siden afvexle de med hinanden. 3. Hvor derimod to eller flere Lods-Eiere have Deel i dette Lægd, som ere ulige i Hartkorn, der leverer den største Lods-Eier første Gang Recruten, siden den næst største og saa fremdeles ned ad, dog at den større Lodseier leverer saa meget oftere, som han i Forhold med sit Hartkorn, sammenligner med de øvrige Lodseieres, saadan kan tilfalde. 4. Den der leverer Recruten, faaer i Godtgiørelse 10 Sk. af hver Tønde Hartkorn i Lægdet, hvilke 10 Sk. Eieren af egne Penge udreder, uden deraf at maa paalægge Fæstebønderne det mindste. 5. Fra saadan Presentation maae fritages: a) Den af en Gaarmands eller Enkes=Sønner, som hos Faderen eller Moderen er hiemme ved Gaarden, og disse maatte erklære at behøve til Hielp ved Gaardens Drivt. b) Den som har tjent som gevorden Soldat i 8te Aar eller som National-Soldat i 12 Aar. c) Den som er under 18 og over 30 Aar, med mindre han godvillig formaaes dertil, da han i saa Fald maa antages, naar han ikkun har fyldt 16 og er ikke over 34 Aar. d) En Præstes Avlskarl, saa længe Præsten beholder ham i sin Tieneste. e) Alle gifte Folk, især gifte Huusmænd, saalænge andre ugifte af de fornødne Egenskaber, og foruden de her oven for undtagne, kan haves. 6. Skulde det hænde sig, at et eller andet Gods i Danmark beviislig maatte have Mangel paa tienstdygtigt Mandskab, maae hertil tages den bedste af de udi Roullen anførte Nationale og dennes Nummer indtil videre staae vacant, hvilket ved Sessionerne provisorie maa afgiøres og til vedkommende Collegier indberettes. 7. Enhver saadan Recrut annammer for 8te Aar 16 Rdlr. i Haandpenge, som dog ei udbetales paa eengang, men allene 2 Rdlr. aarlig; og maa ingen af saadanne Recruter ombyttes, uden allene i Tilfælde af Gaardfæste, og da skal den, som kommer i hans Sted, tiene et Aar længere end den Afgaaende havde tilbage; dog saaledes, at denne hans Tieneste ikke varer meere end 8te Aar, og skal den Afgaaende godtgiøre den i hans Sted kommende, den oppebaarne gratis Undermundering. 8. Disse saaledes udtagne Recruter maae præserablement permitteres til deres Hiem, og skulle de imedens Permissionen varer, i Henseende til alle Gields= og alle Civile=Sager, saa og Politie=Forbrydelser, saasom Ulydighed imod Herskabet og Husbonden, Slagsmaal a., staae under den civile Øvrighed, ligesom de og i den Tid uden Tilladelse kan gifte sig, imod at deres Koner ei følger tilbage med til Regimentet. Døer saadan en Karl imedens hans Permission varer, bør Skiftet forrettes af den civile Øvrighed; og naar Dødsfald skeer ved Regimentet, da Efterladenskabet, efterat Regimentet har frataget det det tilkommer, at afleveres til vedkommende civile Skifte=Ret. 9. En saadan Recrut skal enten Godsets Eier eller Lægder forsyne med Tieneste, naar han derom ved den rette Opsigelses Tid melder sig hos Vedkommende; og bliver en saadan Recrut syg, forholdes der med ham, som med andre permitterede gevorbne. 10. Da Regimenterne af de bestemte 532 Tønder Hartkorn faaer uden Jndskrænkning en Karl, aarlig, saa maae, ved Udløsning til Gaardfæste allene, en anden Recrut afleveres i den Afgaaendes Sted; men i alle andre paakommende Tilfælde, saasom Udygtighed til videre Tieneste, Desertion, og Dødsfald saadan Godtgiørelse bortfalde. 11. Da Landmilice-Sessionerne ei vil kunne udsættes indtil denne Forordning og Recruternes Udskrivning bliver bekiendtgjort, saa haver Vores Generalitets- og Commissariats Collegium i Forening med Vores danske Cancellie dertil for i Aar. at fastsette en vis Dag; men for Eftertiden af giøres saadant ved de aarlig holdende Sessioner. 12. Jngen maae udløses fra Tienesten som ge vorden, med mindre han tiltræder et Sted paa 1 Tønde Hartkorn eller derover; men paa den anden Side maa ingen præsenteres til Gevorhen, naar han enten har i Eie eller Fæste et Sted, som er fuldt 4 Skiepper Hartkorn. Hvorefter alle og enhver sig allerunderdanigst have at rette.